**GUVERNUL ROMÂNIEI**

****

**Ordonanţă**

**pentru modificarea Legii nr. 95/2006 privind reforma în domeniul sănătății și pentru modificarea și completarea unor acte normative în domeniul sănătății**

În temeiul art. 108 din Constituția României, republicată, și al art.1 pct. VI poz. 2 din Legea nr. 332/2024 privind abilitarea Guvernului de a emite ordonanțe,

**ART. I -** **Legea nr. 95/2006 privind reforma în domeniul sănătății, republicată** **în Monitorul Oficial al României, Partea I, nr. 652 din 28 august 2015, cu modificările și completările ulterioare, se modifică și se completează după cum urmează:**

1. Articolul 6^2 se modifică după cum urmează:

”Art. 62 - (1) Prin excepție de la articolul 61, Registrul unic de evidență al unităților sanitare, datele, informațiile și procedurile operaționale necesare înființării, utilizării și funcționării acestuia, se stabilesc prin ordin comun al ministrului sănătății și al directorului Serviciului de Telecomunicații Speciale.

(2) În Registrul unic de evidență al unităților sanitare, denumit în continuare RUEUS, se înregistrează și codifică toate unitățile sanitare publice și private care furnizează servicii medicale, servicii conexe actului medical, terapii complementare și alternative, servicii medico-sociale, precum și unitățile publice și private care furnizează servicii conexe actului medical sau terapii complementare și alternative.

(3) Codificarea reprezintă atribuirea unui număr unic național fiecărei unități prevăzute la alin.(2), înregistrate in RUEUS și se realizează printr-o aplicație informatică dezvoltată și administrată din punct de vedere tehnic de Serviciul de Telecomunicații Speciale.

(4) Înregistrarea datelor cu caracter personal în Registrul unic de evidență al unităților sanitare se realizează cu respectarea prevederilor Regulamentului UE nr. 2016/679 al Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum şi ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare.

(5) Au calitatea de operatori ai aplicației RUEUS persoanele cu atribuții stabilite de conducerea Ministerului Sănătății și a direcțiilor de sănătate publică județene și a municipiului București.”

2. La articolul 248 alin.(1), litera n) se modifică și va avea următorul cuprins:

”n) cheltuielile de personal aferente medicilor şi asistenţilor medicali, precum şi cheltuielile cu medicamente şi materiale sanitare din unităţi medico-sociale, cu sau fără personalitate juridică, din subordinea sau din cadrul autorităților publice locale;”

**Art. II. Articolul V din Ordonanța de urgență a Guvernului nr. 180/2020 pentru modificarea și completarea Legii nr. 136/2020 privind instituirea unor măsuri în domeniul sănătății publice în situații de risc epidemiologic și biologic, a Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate, precum și pentru stabilirea unor măsuri cu privire la acordarea concediilor medicale, publicată în Monitorul Oficial al României, Partea I, nr. 982 din 23 octombrie 2020, aprobată prin Legea nr. 126/2021, cu modificările, se modifică și va avea următorul cuprins:**

”Articolul V

(1) În vederea raportării bolilor transmisibile Serviciul de Telecomunicații Speciale dezvoltă o aplicație va prelua toate datele înregistrate în aplicația informatică «Corona-forms» și aplicația informatică a RUBT (Registrul Unic de Boli Transmisibile).

(2) Serviciul de Telecomunicații Speciale, în calitate de persoană împuternicită de Institutul Național de Sănătate Publică, prelucrează datele cu caracter personal colectate în aplicația informatică RUBT cu respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și ale Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările ulterioare.

 (3) Datele cu caracter personal colectate și prelucrate în aplicația informatică dezvoltată de Serviciul de Telecomunicații Speciale conform prevederilor alin (1) sunt date privind identificarea persoanei: nume, prenume, CNP, seria și numărul actului de identitate sau, după caz, numărul pașaportului sau numărul cardului EU/CE, vârstă, data nasterii, sex, adresa de domiciliu sau reședință, numărul de telefon, adresa de e-mail și date privind starea de sănătate: diagnostic sau stare patologică, istoric testări și boli transmisibile, istoric vaccinări.

 (4) Datele cu caracter personal prevăzute la alin. (3) se păstrează pe toată perioada de viață a persoanei vizate și nu pot fi șterse. La 180 de zile de la decesul persoanei vizate, datele cu caracter personal privind identificarea acesteia se anonimizează prin mijloace automatizate, în mod ireversibil, iar datele privind starea de sănătate ale acesteia se păstrează în vederea utilizării strict în scop științific sau statistic.

 (5) Metodologia de raportare, colectare și prelucrare a datelor prevăzute la alin. (3), condițiile și limitele de acces la datele cu caracter personal, măsurile și garanțiile privind securitatea și confidențialitatea datelor și informațiilor din aplicația informatică dezvoltată de Serviciul de Telecomunicații Speciale conform prevederilor alin (1), precum și modul de îndeplinire a măsurilor necesare în vederea informării persoanelor vizate asupra operațiunilor de prelucrare și modul de exercitare a drepturilor persoanelor vizate, în concordanță cu prevederile Regulamentului (UE) 2016/679, se stabilesc prin ordin comun al ministrului sănătății și al directorului Serviciului de Telecomunicații Speciale.

(6) Cererile referitoare la datele din aplicația informatică dezvoltată de Serviciul de Telecomunicații Speciale conform prevederilor alin (1), precum și cererile formulate pentru exercitarea drepturilor persoanelor vizate, prevăzute la art. 13-22 din Regulamentul (UE) 2016/679, în raport cu prelucrările de date cu caracter personal realizate în condițiile prevăzute de prezentul articol, se adresează și se soluționează de către Institutul Național de Sănătate Publică.

(7) În vederea implementării și utilizării funcționalităților aplicației dezvoltată de Serviciul de Telecomunicații Speciale conform prevederilor alin (1), Ministerul Sănătății și Institutul Național de Sănătate Publică transmit, primesc, interoghează și validează seturile de date prevăzute la alin. (3) în sistemele informatice ale instituțiilor și autorităților publice care dețin sau administrează, după caz, seturile de date respective, în condițiile prevăzute de acordul de colaborare încheiat între Ministerul Sănătății, Serviciul de Telecomunicații Speciale și entitatea care deține seturile de date necesare.

(8) Au calitatea de operatori ai aplicației dezvoltată de Serviciul de Telecomunicații Speciale conform prevederilor alin (1):

 a) Ministerul Sănătății;

 b) Institutul Național de Sănătate Publică

 c) Direcțiile de sănătate publică județene și a Municipiului București, precum și structurile de specialitate din cadrul ministerelor și instituțiilor cu rețea sanitară proprie;

 d) Toți furnizorii de servicii medicale din sistemul public și privat, inclusiv laboratoarele, furnizorii aparținând altor ministere și instituții cu rețea sanitară proprie și din unitățile de asistență socială, indiferent de forma de organizare juridică, care au obligația raportării datelor în aplicația RUBT;

(9) Pentru ministerele și instituțiile cu rețea sanitară proprie din Sistemul național de apărare, ordine publică și siguranță națională, datele sunt colectate, prelucrate, validate sau modificate de către structurile de specialitate din cadrul acestora, cu respectarea legislației privind protecția informațiilor clasificate”.

**ART. III – Coloana 6 de la poziția 26 din Anexa nr. 2 la Legea 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României nr. 761, Partea I, din 9 noiembrie 2009, cu modificările și completările ulterioare, se modifică și va avea următorul cuprins:**

”Centrul Naţional de Sănătate Mintală şi Luptă Antidrog, aflat în subordinea Ministerului Sănătăţii

Finanţat din bugetul de stat, prin bugetul Ministerului Sănătăţii”

**ART. IV – La articolul 12, alinetul (2) din Ordonanța Guvernului nr. 18/2009 privind organizarea și finanțarea rezidențiatului, publicată în Monitorul Oficial al României, Partea I, nr. 601 din 31 august 2009, aprobată prin Legea nr.103/2012, cu modificările și completările ulterioare, se modifică după cum urmează:**

”(2) Unităţile de pregătire se desemnează de Ministerul Sănătăţii pe baza avizului emis de către direcţiile de pregătire în rezidenţiat din cadrul instituţiilor de învăţământ superior de medicină şi farmacie acreditate, în baza criteriilor şi procedurilor de avizare/reavizare. **Secțiile/compartimentele clinice, definite conform art. 170, alin. (1), lit. j) din Legea nr. 95/2006 privind reforma în domeniul sănătății, cu modificările și completările ulterioare, republicată, nu necesită obținerea avizului emis de către direcţiile de pregătire în rezidenţiat din cadrul instituţiilor de învăţământ superior de medicină şi farmacie acreditate.”**

**PRIM-MINISTRU**

**Ion - Marcel CIOLACU**